Diari Oficial de la Generalitat Valenciana


Sumari del DOGV 8749, del 26-02-2020 (2020/1695)

RESOLUCIÓ de 19 de febrer de 2020, del director general de Desenvolupament Rural, per la qual es reconeixen oficialment el V Concurs Oficial de Vins i el I Concurs Oficial de Vins Ecològics, de Promoció Agroalimentària de Qualitat de la Comunitat Valenciana (PROAVA) 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8749

Data del DOGV
:   26-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1695


Data del document
:   19-02-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * distinció honorífica

RESOLUCIÓ de 19 de febrer de 2020, del director general de Desenvolupament Rural, per la qual es reconeixen oficialment el V Concurs Oficial de Vins i el I Concurs Oficial de Vins Ecològics, de Promoció Agroalimentària de Qualitat de la Comunitat Valenciana (PROAVA) 2020.  
 [2020/1695]  
Vist que els vins de la Comunitat Valenciana estan experimentant en els últims anys un enorme creixement tant en volum d'exportació com en qualitat, amb la qual cosa situen el nostre territori com una de les zones productores més competitives del vi europeu; tot això sense oblidar el seu enorme potencial com a instrument de foment del turisme local i de qualitat, vinculat a la protecció i conservació del medi, a la cultura i a les tradicions.  
Vist que el foment del trànsit cap als sistemes de producció més sostenibles i ecològics és un dels objectius fonamentals que cal aconseguir per les diferents administracions públiques, i que formen part de les diferents línies d'acció contingudes en el I Pla valencià de producció ecològica (2016-2020).  
Vist que en aquest punt tenen gran importància les activitats dirigides a la promoció dels nostres vins, activitats en les quals juga un paper fonamental la celebració de concursos, ja que aquests són una eina molt eficaç per a donar a conéixer la riquesa vitivinícola dels nostres cellers i la qualitat final dels seus productes.  
Vist que l'article 3 de la Llei 2/2005, de 27 de maig, d'ordenació del sector vitivinícola de la Comunitat Valenciana, estableix com un dels principis bàsics de l'actuació pública en l'ordenació vitivinícola la promoció i protecció dels vins de la Comunitat.  
Vist que els articles 24 i 34 de l'esmentada llei estableixen entre els objectius de l'ordenació vinícola el foment de la presència i la imatge dels nostres vins, i també la divulgació de la cultura del vi, promovent la millora en la seua qualitat.  
Vista la sol·licitud presentada per part de l'entitat Promoció Agroalimentària de Qualitat de la Comunitat Valenciana (d'ara endavant, PROAVA), entitat sense ànim de lucre i entre els objectius de la qual es troba la promoció, la divulgació, el foment, la millora i l'estímul del consum i del comerç dels productes agroalimentaris de qualitat de la Comunitat Valenciana, perquè es procedisca al reconeixement del V Concurs Oficial de Vins PROAVA 2020, i del I Concurs Oficial de Vins Ecològics, amb la col·laboració del Comité d'Agricultura Ecològica de la Comunitat Valenciana (CAECV), i també el seu contingut.  
  
Vist que en 2016, 2017, 2018 i 2019 ja es van dur a terme per part de l'esmentada entitat els concursos de vins, i de vins monovarietals, amb un èxit creixent de participació i resultats.  
Vist l'article 124 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en el qual s'estableix que correspon a la Direcció General de Desenvolupament Rural de la Conselleria d'Agricultura, Desenvolupament Rural, Emergència Climàtica i Transició Ecològica, entre altres funcions, el foment de l'agricultura ecològica i de les figures de qualitat, l'impuls de nous models productius i sostenibles i la millora de la competitivitat de la indústria agroalimentària, resolc:  
  
1. Reconéixer oficialment el V Concurs Oficial de Vins i el I Concurs Oficial de Vins Ecològics, de Promoció Agroalimentària de Qualitat de la Comunitat Valenciana.  
2. Les bases per les quals es regulen ambdós concursos poden ser consultades en el web de Promoció Agroalimentària de Qualitat de la Comunitat Valenciana següent:  
http://www.proava.org/bases-concurso-proava-2020/  
3. Aquesta resolució no posa fi a la via administrativa, i contra aquesta pot interposar-se un recurs d'alçada davant del secretari autonòmic d'Agricultura i Desenvolupament Rural en el termini un mes, comptat des de l'endemà de la publicació, de conformitat amb el que es disposa en els articles 114 i 121 de la Llei 39/2015, d'1 d'octubre, del procediment administratiu comú de les administracions públiques, o impugnar-se directament davant dels jutjats contenciosos administratius en el termini de dos mesos, a comptar de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
4. Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
  
València, 19 de febrer de 2020.- El director general de Desenvolupament Rural: David Torres García.